**2020 METŲ SUAUGUSIŲJŲ NEFORMALAUS ŠVIETIMO IR TĘSTINIO MOKYMOSI**

 **TRAKŲ RAJONE ATASKAITA**

**I.Vykdyti neformalaus švietimo mokymai suaugusiems: valandų skaičius, dalyviai, patobulintos kompetencijos.**

Rajono suaugusiųjų neformalaus švietimo ir tęstinio mokymosi koordinacinės tarybos sprendimu 2019/2020 metais gyventojams buvo vykdyti anglų kalbos kursai, kuriuos dalinai apmokėjo rajono savivaldybė. 2020 metais mokėsi ir kursus baigė 4 grupės, 48 asmenys.

**Trakų r. jaunimo turizmo ir laisvalaikio centras** 2020 metais įvykdė šias neformalaus švietimo veiklas su suaugusiais:

Šiaurietiško **ėjimo** mokymai- mokomasis žygis Varnikų miške" (apie 12 km.) 3 val. 18 dalyvių Trakų miesto bendruomenei. Išmoko šiaurietiško ėjimo technikos.

Mokymai "Savanoris - savanoriui" 16 val.18 dalyvių. Asmeninės, socialinės, komunikavimo, savęs pažinimo kompetencijos.

Išvykstamasis kvalifikacijos kėlimo seminaras „Turistiniai maršrutai ugdytiniams“ maršrutu Telšiai – Skuodas – Klaipėda – dalyvavo 14 dalyvių. Patobulintos asmeninės, iniciatyvumo ir kūrybingumo, pažinimo, mokėjimo mokytis kompetencijos.

**Trakų kultūros rūmuose,** Trakų Karališkajame teatre, suaugusieji mokosi scenos meno.

 **Trakų r. savivaldybės Visuomenės sveikatos biuras** 2020 metais surengė daug mokymų/paskaitų suaugusiems, kur buvo patobulintos žinios apie sveiką gyvenseną, taisyklingą mitybą, fizinio aktyvumo taikymą, psichologinio streso valdymą. Įvyko šie užsiėmimai:

,,Širdies kraujagyslių ligų ir cukrinio diabeto profilaktika’’ – 12 asm.; ,,Sveikatos sauga ir stiprinimas, bendrieji sveikos gyvensenos ir ligų prevencijos klausimai‘‘ – 20 asm.; ,,Svei­ka mi­ty­ba ir nutukimo prevencija‘‘ – 101 asmuo; ,,Svei­ka mi­ty­ba ir nutukimo prevencija‘‘- 506 asmenys; ,,Aplinkos sveikata‘‘ – 17 asm.; ,,Rūkymo, alkoholio ir narkotikų vartojimo prevencija’’- 42 asmenys; ,,Lytiškumo ugdymas, AIDS ir lytiškai plintančių ligų prevencija’’ – 11 asm.; ,,Užkrečiamųjų ligų profilaktika, asmens higiena‘‘ – 341asmenys ; ,,Ėduonies profilaktika ir burnos higiena’’ – 27 asm.; ,,Kraujotakos sistemos ligų profilaktika’’- 77 asmenys; ,,Traumų ir nelaimingų atsitikimų prevencija’’- 96 asm.; ,,Onkologinių ligų profilaktika’’ – 31 asmuo.

Taip pat Visuomenės sveikatos biurassurengė 14 šiaurietiško ėjimo mokymų, kuriuos viso lankė 152 asmenys ir išmoko šiaurietiško ėjimo technikos.

**Trakų rajono savivaldybės viešosios bibliotekos** Suaugusių vartotojų skyrius vykdė neformalaus švietimo mokymus suaugusiems. Mokymų dalyviai 18 valandų tobulino skaitmeninio raštingumo kompetencijas lapkričio 16–24 d. Nuotoliniuose neformalaus švietimo mokymuose skaitmeninio raštingumo mokėsi 31 Trakų viešosios bibliotekos lankytojas.

 **Rūdiškių bibliotekoje** organizuoti tradiciniai kasmetiniai renginiai, susitikimai su žinomais Lietuvos veikėjais, jubiliejiniai renginiai, naujų knygų pristatymai, virtualūs skaitymai, parodos. Dalyvauta nuotoliniuose mokymuose, konferencijose. Ataskaitiniais metais vyresnio amžiaus ir įvairias negalias turintiems asmenims pasiūlytas 61 kultūrinis, edukacinis ar informacinis renginys.

**Lentvario filiale** vykdyti grupiniai skaitmeninio raštingumo mokymai pradedantiesiems (Projektas ,,Prisijungusi Lietuva“) – 30 dalyvių, 540 valandų, gyventojai išmoko efektyviai, saugiai, atsakingai naudotis informacinėmis technologijomis bei internetu ir jo teikiamomis galimybėmis.

Vykdyti grupiniai skaitmeninio raštingumo mokymai pažengusiems (Projektas ,,Prisijungusi Lietuva“) – 20 dalyvių, 120 valandų ir gyventojai patobulino skaitmeninio raštingumo įgūdžius.

Individualių kompiuterinio raštingumo vartotojų mokymų metu gyventojai mokėsi: paieška internete; el. valdžios vartai; el. prekyba, švietimas, kultūra ir laisvalaikis; sveikata; darbo paieška; atsargus elgesys internete, viso dalyvavo – 404 asmenys, pravestos 404 valandos, o gyventojai patobulino skaitmeninio raštingumo įgūdžius.

Vyko konsultacijos: 1 168 dalyvis, 58 valandos, kurių metu gyventojai patobulino skaitmeninio raštingumo įgūdžius.

**Trakų globos ir socialinių paslaugų centras** surengė mokymus ir darbui parengė 8 lankomosios priežiūros darbuotojus, socialinio darbuotojo padėjėjus.

**Trakų švietimo centras** vykdė švietimo įstaigų vadovų, jų pavaduotojų, skyrių vedėjų, pedagogų kvalifikacijos tobulinimą ir rengė seminarus, kursus, kuriuos lankė 1232 pedagogai ir išklausė 11712 val. mokymus įvairiomis temomis: skaitmeninio raštingumo, specialiosios pedagogikos ir psichologijos, sėkmingos pamokos organizavimo, mokinių motyvacijos mokytis didinimo ir daugeliu kitų klausimų.

2020 metais toliau vykdė darbą su Trečiojo amžiaus universiteto studentais, kurių seniūnijose turime 7 padalinius. Viso TAU lanko 300 studentų. Pirmąjį pusmetį TAU dalyviai išklausė visą ciklą paskaitų apie pasaulio tvarumą, klimato kaitą, vandenį, jo savybes bei taršą, kurią turime nedelsiant mažinti, o antrasis pusmetis skirtas sveikatos stiprinimui: vyko kardioaerobikos, pilates, jogos ir kiti fizinio aktyvumo užsiėmimai bei paskaitos. Prasidėjus Covid – 19, ėmėmės darbo nuotoliniu būdu. Senjorai džiaugėsi J. Lauciaus paskaitėlėmis bei psichologės, kraštietės Eglės Masalskienės Mindfulness praktikomis.

Trakų švietimo centras parengė ir akreditavo 52 akad. val. skaitmeninio ir finansinio raštingumo programą plačiąjai visuomenei, kur 1,5 -2 val. paskaitėles skaitė Sodros, VMI bei Lietuvos banko darbuotojai. Mokymus klausė 38 rajono gyventojai.

**II. Renginiai, skirti suaugusiųjų saviraiškai, sportinei ir meninei veiklai: renginių skaičius, vieta, dalyviai/tikslinė grupė.**

**Trakų rajone,** kaip ir visoje šalyje lapkričio 14-22 dienomis vyko Suaugusiųjų mokymosi savaitė ,,Susitikime mokytis. Kartu mes galim!’’. Nors savaitės renginiai galėjo vykti tik nuotoliniu būdu ir negalėjome pravesti savaitės atidarymo renginio, savaitė įvyko. Didžiąją dalį renginių pravedė Trakų viešoji biblioteka ir jos padaliniai, mokydami skaitmeninio raštingumo bei Trakų r. visuomenės sveikatos biuras, vedęs sveikatinimo, mitybos ir streso valdymo užsiėmimus. Itin gražų renginuką savaitės metu surengė Trakų suaugusiųjų mokymo centras, kurio metu dalyviai dalyvavo dirbtuvėlėse ir pasigamino Adventinius kalendorius. **Trakų švietimo centras** savaitės metu surengė Trakų miesto želdynų koncepcijos pristatymą (A. Lozuraitienė) visuomenei.

**Trakų r. jaunimo turizmo ir laisvalaikio centras** 2020 metais įvykdė šiuos renginius:

 „Vasario 16-ajai " paminėti turistinis žygis Dzūkijos nacionaliniame parke. 25 dalyviai.

 Šiaurietiško ėjimo pamoka, žygis Varnikų miške. 18 dalyvių.

,,Dviračių sezono atidarymas" -149 dalyvių.

 Pažintinis žygis Dzūkijos nacionaliniame parke, Zervynose. 17 dalyvių.

 Turistinis–pažintinis žygis Trakuose „Jaunimo taku". 12 dalyvių Trakų miesto bendruomenei;

 Žygis šiaurietiškomis lazdomis iki Trakų Vokės dvaro. 15 dalyvių Lentvario miesto bendruomenei.

 Orientavimosi sporto varžybos jaunimui Kalvų miške.12 dalyvių Aukštadvario bendruomenei.

Pažintinis-patyriminis žygis jaunimui Trakų apylinkėmis. 14 dalyvių .

**Trakų krašto tradicinių amatų centras** 2020 metais surengė 25 edukacinius neformalaus švietimo renginius suaugusiems, kuriuose dalyvavo 455 dalyviai. Taip pat surengtas 1-as kvalifikacijos tobulinimo renginys, kuriame dalyvavo 26 asmenys. 6 edukacinės programos pravestos kitų viešų renginių metų, todėl dalyvių skaičių sunku pasakyti.

**Trakų kultūros rūmai** surengė šiuos edukacinius renginius:

Užgavėnių edukaciniai užsiėmimai rajone, kurių metu mokyta kaip pasigaminti užgavėnių kaukę, supažindinta su papročiais, tradicijomis. Skirta jaunimui ir senjorams;

Mielinių blynų kepimo edukacija Užgavėnių šėlsmo metu Onuškyje . 25 dalyviai;

Etno dirbtuvės Velykoms rajone, kurių metu mokyta kaip pasigaminti verbas, žvakes, supažindinta su papročiais, tradicijomis. Skirta jaunimui ir senjorams;

Tautinių juostų, draugystės apyrankių rišimo edukacija Onuškyje. Viso apie 10 dalyvių;

Liaudiškos muzikos kapelos „ SAMĖ“ dalyvavimas meno saviveiklos kolektyvų veikloje. 13 dalyvių;

 Sportinis ir pažintinis žygis dviračiais į Naujienų kaimo (Trakų r. ) etnografinį muziejų, skirtas Tautodailės metams. 15 dalyvių;

Terapija su žirgais Onuškyje. 17 dalyvių;

 Seminaras ,, Bičių laikymo aktualijos ir ekonominis efektyvumas diegiant inovacijas“. 27 dalyviai;

 Kultūrinė edukacija su latvių etnomuzikologu Onuškyje. 37 asmenys;

MO muziejaus edukacija „Vizualinio mąstymo mainai mene“. (Kritinio mąstymo ir dialogo kompetencijų ugdymas  bendruomenėse, kuriose yra tautinių bendrijų, bendradarbiavimo tinklų tarp bendruomenių kūrimas pasitelkiant šiuolaikinį meną, vizualinio mąstymo strategijos taikymas ugdant kritinį mąstymą bei kitus šiuolaikinėje visuomenėje svarbius gebėjimus). Apie 20 dalyvių;

 Seminaras ,, Bičių laikymo aktualijos ir ekonominis efektyvumas diegiant inovacijas“. 27 dalyviai;

Vasaros sporto šventė Onuškyje. Dalyvavo apie 20 dalyvių;

Susitikimai ir pasidainavimai Trakų socialinių paslaugų centre su Trakų bočiais Vasario 16-osios, Kovo 11-osios, Motinos dienos, Tėvo dienos progomis. Apie 30 dalyvių;

Advento virtualios edukacijos; šiaudinių eglutės žaisliukų, snaigių karpymo, nykštukų gamybos, angelų lipdimo edukacija, vaškinių žvakių gamybos. Apie 60 dalyvių;

**Trakų r. savivaldybės Visuomenės sveikatos biuras** 2020 metais surengė šiuos aktyvaus judėjimo skatinimo užsiėmimus: 20 mankštų senjorams, dalyvavo 20 asmenų; 10 užsiėmimų: Solo latino šokiai - 16 asmenų; 10 linijinių šokių užsiėmimų – dalyvavo 16 asmenų; 15 Zumba šokių užsiėmimų, dalyvavo -12 asmenų; 20 mankštų Tai Chi užsiėmimų – dalyvavo 28 asmenys; 30 Jogos pamokų – dalyvavo 16 asmenų; 4 mandalų piešimo užsiėmimai – dalyvavo po18 asmenų.

**Trakų krašto vietos veiklos grupė** visuomenei surengė šiuos renginius: tai, pasaulinei turizmo dienai paminėti pažintinį renginį ( rugsėjo 28 d. organizuota kartu su savivaldybe, vieta -Trakai, Užutrakis, Anupriškės, Trakų seniūnija); gruodžio 10-14 virtualius renginius, skirtus tradicinei verslo savaitei (organizuota kartu su savivaldybe); tris informacinius renginius – Trakų rajono verslų lankymą, susitikimus verslo vykdymo vietoje rugsėjo 16 (Trakų, Aukštadvario seniūnijose), rugsėjo 26 (Trakų seniūnijoje), spalio 8 d. (Rūdiškėse); spalio 26-30 dienomis virtualią viktoriną/konkursą, skirtą paminėti ES kibernetinio saugumo mėnesį.

**Trakų viešoji biblioteka, Rūdiškių filialas**:

 2020 metus Lietuvos Respublikos Seimas paskelbė Gaono ir Lietuvos žydų istorijos metais. Sausio 10 d. Rūdiškių bibliotekoje vyko parodos „Cemachas Šabadas – daktaras, politikas, švietėjas (1864–1935)“ atidarymas. Parodą pristatė architektė ir dizainerė Viktorija Sideraitė-Alon ir kūrybininkas Albinas Šimanauskas. Apsilankiusieji turėjo galimybę išgirsti pasakojimą apie iškilią asmenybę, nepaprastą žmogų Cemachą Šabadą.

Sausio 23 d. Rūdiškių bibliotekoje vyko dailės terapijos užsiėmimas „Savęs pažinimas per dailės terapiją“, kurį vedė psichologė Ariana Karpovičiūtė. Užsiėmimas buvo nepaprastai įdomus. Savęs pažinimas grindžiamas principu, jog tik gerai pažinęs save, gali pažinti kitą.

Vasario mėn. Rūdiškių miesto bibliotekoje svečiavosi leidyklos „Trys žvaigždutės“ vadovas, lektorius, rašytojas, pozityvistas Jeronimas Laucius. Susitikimo metu jis akcentavo pozityvaus gyvenimo energetiką kaip vieną svarbiausių faktorių, kuris nulemia ne tik žmogaus gyvenimo kokybę, bet ir stiprina dvasinę bei fizinę sveikatą.

Vasario 28 d. Rūdiškių bibliotekoje buvo sudaryta galimybė visiems norintiems rašyti XIII Nacionalinį diktantą.

Rūdiškių bibliotekoje Marytė Šiaučiulienė pristatė bendruomenei spalvingą tapybos darbų parodą „Gamtos motyvai“. Į parodos atidarymą atvyko Trakų neįgaliųjų užimtumo centro lankytojai.

Įkurtas Skaitytojų klubas, kuris gyvavo visus metus, suteikė palankią aplinką senjorų (ir ne tik) savirealizacijai bei naujų potyrių įgijimui. Skaitytojų klube laukiami visi susidomėję. Rūdiškių biblioteka dalyvavo akcijoje „Metų knygos rinkimai“, vyko knygų aptarimai, diskusijos.

2020 m. Rūdiškių bibliotekoje vyko popietės: J. Marcinkevičiaus, H. Radausko, P. Širvio jubiliejams paminėti. Taip pat Skaitytojų klubo nariai dalyvavo popietėje „Tremties ir liūdesio diena“, skirtoje Gedulo ir vilties dienai paminėti. Buvo paruoštos bibliotekos darbuotojų spaudinių parodos.

Rūdiškių bibliotekoje vykusiame Skaitytojų klubo susitikime pirmą kartą buvo pasitelkta biblioterapija. Pagrindinis išsikeltas tikslas – perskaityti ir paanalizuoti psichoterapeuto Viktoro E. Franklio knygą ,,Žmogus ieško prasmės“. Buvo vertinga drauge su skaitytojais diskutuoti apie verčiančius giliai susimąstyti gyvenimo klausimus.

**Lentvario filiale** vykdyti renginiai: Nacionalinė viktorina – 14 dalyvių; Nacionalinis diktantas – 29 dalyviai.

Muzikinis poezijos spektaklis ,,Kelionė“ pagal Juditos Vaičiūnaitės kūrybą (Kelionės teatras) – 62 dalyviai.

Šarūno Barto filmo ,,Sutemose“ peržiūra – 13 dalyvių.

Parodos „Cemachas Šabadas – daktaras, politikas, švietėjas (1864–1935)“ pristatymas.

Susitikimas su Lietuvos žydų bendruomenės pirmininke Faina Kukliansky. 18 dalyvių.

Iniciatyva soc. paskyroje „Facebook“: ,,Skaitau karantine“ – perskaitytų ir pamėgtų knygų recenzijų pristatymai.

Virtuali Sauliaus Paukščio fotografijų paroda ,,Vilniaus sluoksniai“.

Internetinis žaidimas ,,Atspėk knygą“.

Audriaus V. Plioplio kūrybos parodos ,,Atminties gijos“ pristatymas – 22 dalyviai.

Tradicinis Lentvario literatų vakaras ,,Trakuva skamba mano širdyje“. Linos Leparskienės ir Benjamino Kondrato knygų pristatymas. 22 dalyviai.

„Saugesnio interneto savaitė“ – tiesioginės transliacijos internetu: ,,Sukčiai internete: kaip apsisaugoti?“. 10 dalyvių.

Akcija „Senjorų dienos internete 2020“. Transliacijų temos: „E. sveikata: judėkime ir sau padėkime“, „E. laisvalaikis: stebėkime ir kurkime“, „E. paslaugos: patogiai ir saugiai“, „E. saugumas: draugaukime ir neapsigaukime“, „E. sodas: planuokime virtualiai, sodinkime realiai“. 16 dalyvių.

Parodos :Dariaus Kairaičio tapybos paroda ,,Pajausk vėją“; Vilniaus žydų bendruomenės tapybos paroda ,,Mes čia gyvenome“; ,,Korėjietiška rūmų kaligrafija“ bei kultūros projekto ,,Blykstė 2020“ dalyvių meninės fotografijos paroda ,,Senolių kuparą atidarius“.

**Trakų švietimo centras**, įgyvendindamas projektą ,,Išlikime sveiki-2020‘‘ surengė trijų dienų sveikatinimo stovyklą Palangoje, kurioje dalyvavo net 55 rajono gyventojai.

2020 metus, kuriais Trakai paskelbti kultūros sostine, pradėjome akcija ,,Kiekvienam Trakų naujagimiui – Trakų kultūros sostinės kojinaites‘‘, kurią iniciavo onuškietės, o įsijungė Paluknio, Trakų bei Aukštadvario senjorės. Vėliau, gavę Trakų l/d ,,Ežerėlis‘‘ kvietimą, TAU dalyvavo renginyje ,,Kartų peizažas kartu‘‘, kuris buvo skirtas Vasario 16 dienai į kurį mielai įsijungė ir piešė bendrą paveikslą. Belaukiant Užgavėnių buvo surengta vakaronė ,,Vaikystės žaidimai‘‘.

Mėgsta senjorai keliauti, pažinti naujas vietas bei erdves, tad buvo surengta ekskursija į Biržų kraštą, aplankytas Plungės dvaras ir muziejus.

**III.Įgyvendinti projektai, kuriuose veiklos/mokymai, skirti suaugusiems.**

**Trakų r. jaunimo turizmo ir laisvalaikio centras 2020 metais įgyvendino šiuos projektus:**

1. Jaunimo reikalų departamento atvirųjų jaunimo erdvių veiklos projektas „Šuolis“. Tikslas **–** sudaryti sąlygas dalyvauti poreikius atliepiančiose veiklose skatinant tobulėti, ugdyti verslumą, kompetencijas, siekti jaunų žmonių asmeninio ir socialinio tobulėjimo.

2. Jaunimo reikalų departamento atvirųjų jaunimo centrų veiklos projektas „Jaunimas juda!" . Tikslas– motyvuoti jauną žmogų dalyvauti jo poreikius atitinkančioje veikloje, skatinti tobulėti, ugdyti kompetencijas, verslumo bei darbo rinkai reikalingus įgūdžius.

3. Britų tarybos programos „Active citizens“ projektai:

„Sveikatingumo tako įrengimas „Jaunimo alėjoje" Lentvario mieste“. Tikslas: skatinti Lentvario miesto gyventojų bendruomeniškumą, prisidedant prie tako įrengimo (šiuo metu žmonės daug laiko praleidžia gamtoje: miškuose, parkuose, pievose, kur galima rasti daug tako atkarpų įrengimui tinkančių – kankorėžių, akmenų, šakelių, spyglių, medžio žievės. Jas surinkę galės panaudoti skirtingoms tako dangoms). Skatinti sveiką gyvenimo būdą,
aktyvų laisvalaikio praleidimą.

4. „Sportuok ir nesustok“.“ (Tikslas: suteikti kokybiško laisvalaikio praleidimo galimybę vasaros metu, organizuojant sportines Aukštadvario bendruomenei veiklas.

5. „Arbatos klubas Onuškyje“.Tikslas: mobilaus darbo su jaunimu svarba ir reikiamybė Onuškyje.

6. Trakų rajono savivaldybės Jaunimo projektinės veiklos finansavimo 2020 m. konkurso projektai:

7. „Kvėpuoju n‘oru“ . Tikslas – skatinanti jaunimą aktyviai veikti gryname ore, noriai ir tikslingai keisti savo aplinką, išeiti iš savo komforto zonos, dalintis savo mintimis su bendraamžiais, bendraminčiais, noras sužinoti kaip keistis ir tobulėti ne tik pačiam, bet ir savo miestui, kartu kurti jo ateitį.

8. „Ne(sėdėk)“ . Tikslas – suteikti prasmingo laisvalaikio praleidimo galimybę, rengiant Trakų rajono jaunimui, rengiant įvairių sporto šakų renginius lauke, gryname ore.

9. „Jaunimo takas“ . Projekto tikslas –įrengti pėsčiųjų taką, patrauklų jaunimui, rajono gyventojams ir miesto svečiams, skatinant aktyvų laisvalaikio praleidimą, pristatant Trakų miesto istoriją ir kultūrą naudojant informacines technologijas.

10. „Nuo Galvės iki Baltijos“. Projektas skirtas jaunų žmonių, gyvenančių turistinėse vietovėse bendravimo ir bendradarbiavimo aktualiu jaunimo verslumo klausimu, skatinimas.

11. „Atgijimas“. Projekto tikslas – suburti Aukštadvario jaunus žmones ir suteikti kokybiško laisvalaikio praleidimo galimybę.

 **Trakų r. savivaldybės Visuomenės sveikatos biuras** įgyvendino 3 projektus:

1.Suaugusiųjų sveikos gyvensenos stovykla;

2.Širdies kraujagyslių ligų prevencijos programa;

3.Trakų kultūros sveikatos ir rekreacijos erdvė.

**Trakų kultūros rūmai** projektą jaunimui „Scenos skonis“, dėl COVID-19 atidėjo vėlesniam laikui. Dar keli projektai dėl tos pačios priežasties perkelti į 2021 m. Įgyvendintas projektas  „Čia mūsų gimtinė, čia mūsų namai“, kuriame dalyvavo 210 asmenų, o taip pat „Laumių pieva“ - 205 dalyvių bei „Lietuvi, glauskis prie lietuvio“ - 30 dalyvių .

**Trakų krašto tradicinių amatų centras** 2020 metų liepos 10-13 dienomis surengė amatų mokykloje „Sodžiaus meistrai“ stovyklą, kurioje dalyvavo 36 suaugę (+21 vaikas) .

**Trakų krašto vietos veiklos grupė** įgyvendino projektą: rugpjūčio 12 d. įvyko dviračių žygis „Nuo piliakalnio prie piliakalnio" (Senųjų Trakų, Trakų seniūnijos, 60 km), o rugpjūčio 13 dieną surengta konferencija „Dzūkijos piliakalnių kelias – atrastos naujos erdvės", maršrutu Sausių kaimas, Lentvario seniūnija. Tai teritorinis projektas pagal Kaimo plėtros programos LEADER priemonę.

**Trakų viešoji biblioteka** įgyvendino projektą „Prisijungusi Lietuva“ ir buvo vykdomi mokymai, skirti suaugusiems vartotojams. Siekiant užtikrinti skaitmeninio raštingumo mokymų gyventojams tęstinumą, buvo organizuojami mokymai: „Viešosios paslaugos internetu kiekvienam“, „Sumaniau apsipirkime ir atsiskaitykime internetu“, „Išmokime dirbti kompiuteriu“, „Apie sveikatą internetu“, „Elektroninė deklaravimo sistema. VMI“. Teiktos konsultacijos skaitmeninio raštingumo klausimais. Apmokyti naudotis el. paslaugomis 87 vartotojai.

**Lentvario filiale** 2020 m. buvo įgyvendinamas projektas ,,Blykstė 2020“, skirtas vaikams, jaunimui bei suaugusiems – 239 dalyviai, iš jų 86 suaugę. Dalyviai pagilino fotografavimo žinias bei praktinius įgūdžius, susipažino su menine fotografija. Įvyko 16 užsiėmimų.

**Trakų turizmo ir poilsio paslaugų plėtros asociacija**, įgyvendina projektą ,,Mažais žingsneliais link savo verslo‘‘ Nr. TRAK-LEANDER-1C-M-17-3-2020/42VS-PV-20-1-08331-PR001 ir rugsėjo 28 d. organizavo mokymus ,,Inovacijos turizmo versle‘‘.

**Trakų švietimo centras** jau treti metai įgyvendina projektą ,,Esame veiklūs ir reikalingi‘‘ Nr.08.3.2-ESFA-K-415-01-0013, kurio tikslinė grupė, asmenys, sulaukę 54 metų amžiaus, bet dar nesantys pensininkai, kurie turi galimybę dalyvauti mokymuose ir patobulinti savo kompetencijas. Pagrindinė, skatintina veikla – savanorystė.

 Nuo 2017 metų Trakų švietimo centras kartu su Trakų r. paramos šeimai ir vaikams centras įgyvendina Trakų rajono savivaldybės administracijos projektą ,,Kompleksinių paslaugų šeimai plėtojimas Trakų rajone’‘ Nr.08.4.1-ESFA-A-V-416-06-0003, kurio dėka teikiamos šios paslaugos: individualios konsultacijos, psichosocialinė pagalba, šeimos įgūdžių ugdymo ir sociokultūrinės paslaugos bei pozityvios tėvystės mokymai.

Trakų švietimo centras parengė ir įgyvendino projektą ,,Kartu galima daug- 2020‘‘ skirtą NVO ir bendruomeninės veiklos stiprinimui pagal 115 priemonę ,,Stiprinti bendruomeninę veiklą savivaldybėse‘‘ir buvo sudarytos sąlygos seniūnijos bendruomenei išvykti į Kauno rajoną bei susipažinti su Ežerėlio, Zapyškio, Kulautuvos bendruomenių veikla.

Projektus bendruomeninės veiklos stiprinimui įgyvendino visos seniūnijos, didesnėse net po kelis ir tai sudarė galimybę tobulėti, bendrauti.

**IV.Profesinio informavimo, konsultavimo renginiai/ užsiėmimai.**

**Trakųr. Jaunimo turizmo ir laisvalaikio centras,** vykdydamas tarptautinius jaunimo mainus YOUTH EXCHANGES ActivEmotion Malaga, Spain vykdė mokymus skirti jaunimo darbuotojų kompetencijoms ugdyti. Susitikimas su fotografu. Praktika ir rezultatas. Susitikimas su jaunaisiais verslininkais, turinčiais vandens pramogų verslą. Moterų informacijos centras. Mokymai. Lytis ir švietimas: lyčių stereotipai švietime, profesiniame orientavime ir darbo rinkoje. Susitikimas su Mariumi Balčiūnu, “Naujas gyvenimas“ reabilitacijos centro įkūrėju. Diskusija „Priklausomybės jaunimo tarpe“.„Mados tendencijos jaunimui" su dizainere Diana Paukštyte.

**Trakų viešojoje bibliotekoje** surengtas prenumeruojamų duomenų bazių EBSCO Publishing ir NAXOS Music Library nuotolinis pristatymas.

 **Rūdiškių filiale** kovo mėn. Rūdiškių bibliotekos darbuotojai kėlė kvalifikaciją nuotoliniuose mokymuose „Elektroninės paslaugos bibliotekoje“ (16 akad. val.), „Komunikacija socialiniuose tinkluose“ (6 akad. val.), „Andragogika“.

Spalio 2 d. bibliotekos darbuotojai dalyvavo virtualiame nuotoliniame seminare „Kaip sudominti paauglį knyga“. Spalio 19–23 d. vyko akcija „Senjorų dienos internete“. Projekto „Prisijungusi Lietuva“ organizuojama akcija siekė sudominti Lietuvos senjorus drąsiau naudotis šiuolaikinėmis išmaniosiomis technologijomis, žinoti saugaus elgesio taisykles internete bei kritiškai vertinti informaciją.

Rūdiškių miesto bibliotekoje spalio 19–23 d., kasdien nuo 11 val. lankytojai stebėjo vaizdo transliacijas skirtingomis temomis: „E. sveikata: judėkime ir sau padėkime“, „E. laisvalaikis: stebėkime ir kurkime“, „E. paslaugos: patogiai ir saugiai“ bei „E. sodas: planuokime virtualiai, sodinkime realiai“. Transliacijų metu buvo galima užduoti klausimų.

Lankytojai praturtino savo žinias, patobulino skaitmeninio raštingumo įgūdžius. Organizuotos veiklos skatino visuomenės pilietiškumą, tautinę savimonę, domėjimąsi savo krašto ir valstybės istorija, o kartu kvietė diskutuoti aktualiais šių dienų Lietuvai klausimais.

**Trakų krašto tradicinių amatų centras** 2020 metais konsultavo tautinio paveldo sertifikavimo klausimais 8 asmenis.

**Trakų švietimo centras** įgyvendindamas projektą ,,Esame veiklūs ir reikalingi‘‘, teikė konsultacijas suaugusiems asmenims, kur psichologės Rita Šakevičienė ir Živilė Bliujienė vyresnio amžiaus žmonėms pravedė 65 konsultacijas, o projekte ,,Kompleksinių paslaugų šeimai plėtojimas Trakų rajone‘‘ psichologės Ariana Karpovičiūtė, Jolanta Žilinskytė ir Rita Šakevičienė surengė 90 individualių konsultacijų bendravimo, tarpusavio santykių šeimoje klausimais bei smurtą patiriantiems asmenims.

**V.Asmenys, dirbantys su suaugusiais, rengiantys ir įgyvendinantys projektus.**

**Trakų krašto tradicinių amatų centre** su suaugusiais dirba, rengia ir įgyvendina projektus Dominyka Semionovė.

**Trakų kultūros rūmuose** dirba su suaugusiais Vaiva Neteckienė, Liuda Korsanovienė, Meida Mikučionienė, Viktorija Šamatovičienė, Rima Karsokienė, Rasa Zakarė.

**Trakų r. savivaldybės Visuomenės sveikatos biure** su suaugusiais dirbaAndrius Kaveckas, Indrė Budėnienė, Daiva Čejauskienė, Ugnė Banevičiūtė-Karpovičienė.

**Trakų viešojoje bibliotekoje** su suaugusiais vartotojais dirbo ir skaitmeninio raštingumo mokymus vedė vyr. bibliografė Daiva Klimienė. Kristina Gurnaja, filialo vedėja, Inesa Daunaravičienė, vyr. bibliotekininkė, Ingrida Prochorenkienė, vyr. bibliotekininkė.

**Trakų krašto amatų centre** su suaugusiais dirba Ieva Mažeikytė ir Alvyda Kazakevičiūtė-Staniunaitienė.

**VI.Kokiems renginiams, mokymams, Jūsų nuomone, tikslinga būtų skirti lėšų neformaliam suaugusiųjų švietimui rajone.**

**Trakų r. jaunimo turizmo ir laisvalaikio centras** pageidautų verslumo mokymų jaunimui, sveikatingumo mokymų Trakų rajono bendruomenei, o taip pat psichologinių užsiėmimų jaunimui, bendruomenei.

**Trakų krašto tradicinių amatų centras** siūlo atlikti apklausą ko žmonėms reikia, veiklos galėtų būti įvairios, net pačių suaugusiųjų inicijuotos. Pvz. amatų centre galėtų vykti užsiėmimai suaugusiems (audimo, mezgimo, karpymo ir kiti pagal pageidaujamą amatų rūšį) Tam galima naudoti turimas patalpas, lektorius samdyti iš projekto, mokytis vieniems iš kitų ar sumokėti asmeninėmis lėšomis.

**Trakų r. savivaldybės Visuomenės sveikatos biuras** mano, kad reikia ir toliau rengti Sveikos mitybos (Rakto skylutė), fizinio aktyvumo mokymus/užsiėmimus.

**Trakų kultūros rūmų** nuomone trūksta kalbų, žinių apie suaugusiųjų švietimą tobulinimo ir sveikos gyvensenos mokymų.

**Trakų viešosios bibliotekos Lentvario filialas** pageidautų psichologinių mokymų: savęs pažinimas, psichinė savijauta, vaikų auklėjimas; kulinarijos mokymai.

**VII.Pastabos, pasiūlymai.**

**Trakų kultūros rūmuose** neformalus švietimas yra vykdomas būreliuose, kuriuos lanko vaikai. Organizuojami renginiai, kurių metu pavyksta įterpti ugdymo veiklas, taip pastiprinant pačius renginius. Darbas su suaugusiais nėra lengvas, todėl norėtųsi mokymų darbuotojams, kurie jau bando vykdyti neformalųjį suaugusiųjų švietimą. Turime tobulinti savo žinias, kad veiklų suaugusiems padaugėtų ir pagerėtų bendra jų kokybė.

**Trakų r. savivaldybės Visuomenės sveikatos biuro** pasiūlymas - atlikti viešą Trakų rajono gyventojų apklausą ir išsiaiškinti suaugusiųjų gyventojų neformalaus švietimo poreikius .

**Trakų viešoji biblioteka siūlo** išplėsti mokymų temų spektrą.

**Trakų krašto vietos veiklos grupė** siūlo skirti daugiau dėmesio pažintiniams teminiams renginiams, savanorystei, verslumo skatinimui.